Wat praat jy????? - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Wat praat jy?????
Posted by Huey Geringer on January 13, 2022 at 12:06pm
Baie dankie aan elkeen wat by my foto's vertoef, ek waardeer. Die Renostervoëltjies kan 'n mens se oog nogal redelik gevange hou en met 'n bietjie verbeelding kan koddige foto's gekry word.
Hennie Cronjé January 14, 2022 at 6:22am
Die komposisie en die voëltjie se aksie is pragtig - so ook die hele foto. Daar is goeie eenvoud en kontras, met 'n uitstekende agtergrond. Hier is chromatiese abberasie - 'n gekleurde halo om die voëltjie. Aan die linkerkant is dit groen en regs is dit rooi. Dit het te doen met die manier wat die lens lig gebreek het en dis waarskynlik versterk met sharpening. Die bietjie (wit) halo aan die onderkant sê daar is sharpening toegepas. Mens kan hierdie chromatiese abberasie verminder of wegkry indien die foto in RAW geneem is. In die RAW werksblaaie is so 'n funksie. Sover ek weet, kan mens dit nie in 'n JPEG foto doen nie.
Johan Ayres January 13, 2022 at 10:28pm
Skitterend Huey. Die rooi oog en bek doen baie vir die sukses van die foto. (Daar is weer 'n bietjie halo sigbaar onder die lyfie, rondom die beentjies en rondom die regtervlerk.) Maar dit bly nietemin 'n pragtige foto.